Agt beseer na muur omvalFoto: Netcare 911 Santi Steinmann, woordvoerder van Netcare 911, het gesê die oorsaak van die ongeluk is nog nie bekend nie. Die voorval het in Kowiestraat in Boskruin plaasgevind. Volgens Steinmann het ses mans ernstige beserings opgedoen terwyl die ander twee matige beserings opgedoen het. Hulle is op die toneel behandel voor hulle na nabygeleë hospitale geneem is vir verdere behandeling. Die mans was vermoedelik almal konstruksiewerkers.